《赠林君景商》
清代·施景琛

十载深交俨弟兄，登堂拜母并班荆。花时箫鼓吟身健，枌社衣冠酒趣生。

行色旧曾遍湖海，才名早已动公卿。谤书盈箧终何碍，一剑天涯为不平。

作者简介：施景琛，字涵宇。少年即勤读诗书，才华横溢，胸怀大志，晚号泉山老人。福建省长乐县秀才出身，光绪二十三年丁酉举人，后迁居榕城泉山之麓贡院里（今福州鼓楼区中山路）。